Miriam Alster/Flash90

03/02/2020

«Jes al paco, Ne al aneksado»

Sabaton vespere, pluraj NeRegistaraj Organizaĵoj kaj maldekstraj asocioj organizis manifestacion sur la placego Dizengoff en Tel Aviv kontraŭ la pacplano de Donald Trump, kies detaloj estis publikigitaj pasintan mardon.

Centoj da personoj partoprenis tiun manifestacion, kiu komenciĝis je la 19a horo centre de Tel-Avivo.

La partoprenintoj portis multajn afiŝtabulojn kaj flagrubandojn, sur kiuj estis legeble en la hebrea kaj araba lingvoj: «Ne faru denove rasapartigon», «alia maniero fari pacon ekzistas», «Jes al paco, Ne al aneksado», mokbildojn de Trump, kaj multajn palestinajn kaj israelajn flagojn.

Post-tagmeze, ankaŭ centoj da israelaj araboj manifestaciis kontraŭ la pacplano, alvokante al «batalo» kontraŭ ĝi, en la araba vilaĝo Baka al-Garbij.

La manifestaciantoj, venintaj de la komunumoj de la «triangulo» norde de la lando, kaj ankaŭ de Negevo, skandis: «la koruptado ne decidos pri la sorto de la civiluloj» aŭ «ni foroferos niajn vivojn por Palestino kaj la moskeo Al-Aksa».

Por la Palestinanoj, la pacplano antaŭvidas Ŝtaton submetitan al kondiĉoj, aneksadon de la instalaĵoj en Cisjordanio, kaj neniigas la rajton al reveno de la palestinaj rifuĝintoj.

Laŭ la plano, la Palestinanoj ŝajne rajtas havi Ŝtaton, sed tiu rajto estas submetita al kondiĉoj. Ili devas agnoski Israelon kiel «Judan Ŝtaton», forpuŝi ĉiujn formojn de terorismo, kaj plifortigi siajn instituciojn.